Ο **Πάουλο Κασόμα**  (*António Paulo Kassoma*, γενν. στις 6 Ιουνίου 1951) είναι πολιτικός από την Ανγκόλα, που χρημάτισε ο τελευταίος πρωθυπουργός του αφρικανικού κράτους από τις 30 Σεπτεμβρίου του 2008 ως τις 4 Φεβρουαρίου 2010, οπότε η θέση καταργήθηκε. Από το 2010 ως το 2012 χρημάτισε πρόεδρος της Εθνοσυνέλευσης της Αγκόλας.

Πολιτική καριέρα
----------------

Γεννήθηκε στο δήμο Ρανγκέλ, στην πρωτεύουσα Λουάντα. Σπούδασε ηλεκτρολόγος μηχανολόγος.

Από το 1978 ως το 1979 ο Κασόμα ήταν υφυπουργός Αμύνης, αρμόδιος για Όπλα και για Τεχνολογία. Στη συνέχεια ορίστηκε υφυπουργός συγκοινωνιών και επικοινωνιών από το 1989 ως το 1992. Στις 9 Απριλίου του 1992 έγινε υπουργός Εδαφικής Διοίκησης.
Στη συνέχεια ανέλαβε κυβερνήτης της επαρχίας Χουάμπο και πρώτος γραμματέας του Λαϊκού Κινήματος για την Απελευθέρωση της Ανγκόλας (MPLA) στην επαρχία αυτή. Ο Κασόμα έδωσε την ευκαιρία σε πολλούς λευκούς γεωργούς, οι οποίοι είχαν χάσει τη γη τους λόω του αναδασμού στη Ζιμπάμπουε, να εγκατασταθούν ξανά στην επαρχία Χουάμπο, σε 10.000 εκτάρια παραμελημένης γης. Αυτό έγινε ειδικά στην Τσιπίπα, ενώ τους επιτράπηκε να καλλιεργήσουν καλαμπόκι. Ο Κασόμα εξελέγη στο Πολιτικό Γραφείο του MPLA από το 5ο τακτικό συνέδριο του Κινήματος, το Δεκέμβριο του 2003.

### Πρωθυπουργία

Έπειτα από τη νίκη του κόμματός του στις βουλευτικές εκλογές το Σεπτέμβριο, ο Κασόμα επελέγη από το Πολιτικό Γραφείο του κινήματός του ως πρωθυπουργός, στις 26 Σεπτεμβρίου του 2008. Ο Πρόεδρος Ζοζέ Εντουάρντο ντος Σάντος διόρισε επίσημα (30 Σεπτεμβρίου) τον Κασόμα στην πρωθυπουργία και με το ίδιο διάταγμα ο Κασόμα έπαψε να είναι Κυβερνήτης της επαρχίας Χουάμπο. Η ορκωμοσία του νέου πρωθυπουργού έγινε την ίδια μέρα ενώπιον του Προέδρου, στο Προεδρικό Μέγαρο στη Λουάντα. Την επομένη ημέρα διορίστηκε και η κυβέρνησή του, με 35 μέλη, από τα οποία τα 17 αποτελούσαν νέα πρόσωπα στην κυβέρνηση.

Το 2010 η θέση του Πρωθυπουργού καταργήθηκε.

Στις 28 Ιουνίου 2013 ο Κασόμα διορίστηκε πρόεδρος της Επιτροπής των Διευθυντών της Banco Espírito Santo Angola, μιας μεγάλης τράπεζας στην Ανγκόλα. Συνακόλουθα αντικαταστάθηκε στην βουλευτική έδρα του στις 18 Ιουλίου 2013.

Παραπομπές
----------

1. ↑  Felix S. Bethke: «Database of Cabinet Politics in Sub-Sahara Africa» (Αγγλικά) Ανακτήθηκε στις 10  Μαΐου 2022.
2. ↑  Ανακτήθηκε στις 12  Μαΐου 2022.
3. ↑  Ανακτήθηκε στις 14  Μαΐου 2022.
4. ↑  club-k.net/index.php?option=com\_content&view=article&id=1132. Ανακτήθηκε στις 16  Μαΐου 2022.
5. ↑  "Angola names new PM after polls", AFP, 26 Σεπτεμβρίου 2008.
6. ↑  "Apr 1992 - Election date - Cabinet changes", Keesing's Record of World Events, Volume 38, April, 1992 Angola, Page 38851.
7. ↑  "Angola: Official notes improved military situation in Huambo Province", Angop news agency web site (nl.newsbank.com), 19 November 2001.
8. ↑  "Angolan state governor offers land to Zimbabwe's white farmers" Αρχειοθετήθηκε 2012-10-21 στο Wayback Machine. Associated Press (highbeam.com), 11 Φεβρουαρίου 2002.
9. ↑  "Greener pastures for Zimbabwe's farmers", BBC News, 12 Φεβρουαρίου 2002.
10. ↑  "MPLA indica Fernando da Piedade para presidente da Assembleia Nacional" Αρχειοθετήθηκε 2008-09-27 στο Wayback Machine. Angola Press, 26 Σεπτεμβρίου 2008 (στα πορτογαλικά).
11. ↑  "Angolan president appoints new prime minister", Xinhua (*People's Daily Online*), 1 Οκτωβρίου 2008.
12. ↑  "Angola's new cabinet unveiled" Αρχειοθετήθηκε 2006-06-15 στο Wayback Machine. AFP (*IOL*), 1η Οκτωβρίου 2008.
13. ↑  "Banco Espírito Santo Angola nomeia Paulo Kassoma para presidência do Conselho de Administração" Αρχειοθετήθηκε 2014-09-13 στο Wayback Machine. Angola Press Agency, 28-6-2013 (Πορτογαλικά).
14. ↑  "MPs pass laws authorising award of oil blocks" Αρχειοθετήθηκε 2015-09-24 στο Wayback Machine. Angola News Agency, 18-7-2013.